**Η απάντηση του ΜέΡΑ25 στις εξαγγελίες του Πρωθυπουργού στη ΔΕΘ**

Τρόικα και Πρωθυπουργός απόψε απέδειξαν πως δεν έχουν κανένα πρόβλημα με θηριώδεις εξοπλιστικές δαπάνες την ώρα που, εν μέσω πανδημίας και οικονομικής κατάρρευσης, ανακοινώνουν μηδενικές επενδύσεις στην  υγεία, στην παιδεία και στη βιώσιμη ανάκαμψη, ασημαντότατα μέτρα μακροοικονομικής ενίσχυσης της οικονομίας, και κανένα πλάνο για τερματισμό της χρεοκοπίας κράτους και ιδιωτών.

Δυστυχώς,  κε Πρωθυπουργέ,  τα υπέρογκα ποσά που θα δώσετε στους εμπόρους εξοπλισμών, απο τη μια, θα φέρουν περισσότερη λιτότητα, ύφεση και φευγιό των παιδιών μας στο εξωτερικό (καθώς φουσκώνουν το ήδη μη βιώσιμο χρέος) ενώ, από την άλλη, δεν θα αρκέσουν για να κερδίσουμε τον εξοπλιστικό αγώνα δρόμου με τον Ερντογαν.

Σε συνδυασμό με τις διμερείς διαπραγματεύσεις στις οποίες σας σέρνουν οι Μεγάλες Δυνάμεις, φοβόμαστε ότι τα Ραφάλ, οι φρεγάτες και τα ελικόπτερα σας θα μείνουν στην Ιστορία να θυμίζουν την γενική ήττα στη οποία σέρνει η κυβέρνηση σας τον Ελληνισμό.

Το ΜέΡΑ25 θα σταθεί εμπόδιο στα πλάνα σας αντιπροτάσσοντας την Τρίτη το βράδυ το δικό μας όραμα για την Ελλάδα του 2025.